b'\n_START_ARTICLE_\nJaktfalk\n_START_SECTION_\nBeskrivelse\n_START_PARAGRAPH_\nDenne arten er en veldig stor falk, p\xc3\xa5 st\xc3\xb8rrelse med de st\xc3\xb8rste v\xc3\xa5kene. Hannene er 48 til 61 cm lang, veier fra 800g til 1350g og har vingespenn p\xc3\xa5 110-130 cm. Hunnene er kraftigere og st\xc3\xb8rre, fra 51 til 65 cm, veier fra 1180g til 2100g og har vingespenn p\xc3\xa5 124-160 cm. Jaktfalker er bortimot en mellomting mellom en stor vandrefalk og hauk i generell oppbygning. De er umiskjennelige falker med spisse vingetipper samtidig som de er mer tettbygd, mer bredvingede og langhalede enn vandrefalken._NEWLINE_Fj\xc3\xa6rdrakten er h\xc3\xb8yst variabel i denne polyformistiske arten; de arketypiske variasjonene er hvit, s\xc3\xb8lvfarge, brun og svart, skiftende gjennom et kontinuerlig spekter fra nesten helhvite fugler til veldig m\xc3\xb8rke varianter. Den brune varianten skiller seg ut fra vandrefalken ved at den kremfargede bunnfargen i halspartiet videre opp mot nakken vises som striper p\xc3\xa5 pannen og hodet, kjennetegnes ved at hodet har mindre kontraster enn vandrefalkens karakteristiske m\xc3\xb8rkebrune hode og kinnskjegg. Den svarte varianten kjennetegnes ved \xc3\xa5 ha svarte flekker p\xc3\xa5 buken til forskjell fra vandrefalkens smalere tverrstriper. Hvite varianter er umiskjennelige, ettersom de er de eneste falkene med dominerende hvit farge. S\xc3\xb8lvfargede varianter ligner p\xc3\xa5 lysegr\xc3\xa5, stor slagfalk._NEWLINE_Det er ingen fargeforskjell mellom hannfugler og hunnfugler. Ungfuglene er jevnt over m\xc3\xb8rkere og brunere enn tilsvarende voksne fugler.'